Държавен вестник, бр. 60, 2014 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  60
(2) Органите на дирекция „Оперативни дей-
ности“ на ГДПБЗН освен дейностите по ал. 1 
извършват и дейността по чл. 47 от Закона за 
защита при бедствия.
Чл. 62. Превантивната дейност по чл. 17, 
ал. 2, т. 1 ЗМВР включва:
1. информационно-разяснителна дейност и 
обучение на населението за предотвратяване 
на пожари, за формиране на необходимото 
поведение при пожари, бедствия и извънред-
ни ситуации и за прилагане на необходимите 
защитни мерки;
2. подпомагане на органите на изпълнител-
ната власт при изпълнение на функциите им 
по защита при бедствия; 
3. предлагане на насоки за обучението по 
защитата от пожари, бедствия и извънредни 
ситуации и участие в разработването на програ-
ми за обучение, учебни материали и помагала.
Чл. 63. Държавният противопожарен контрол 
по чл. 17, ал. 2, т. 2 ЗМВР включва: 
1. контрол за спазването на правилата и 
нормите за пожарна безопасност при про-
ектиране, строителство и експлоатация на 
обектите, при тяхната реконструкция, основно 
обновяване, основен ремонт или промяна на 
предназначението, както и при поставяне на 
преместваеми обекти по чл. 56 от Закона за 
устройство на територията;
2. контрол за съответствието на влаганите в 
строежите и обектите продукти с нормативните 
изисквания за пожарна безопасност;
3. контрол по спазване на изискванията за 
пожарна безопасност, определени с наредбите 
по чл. 125, ал. 4 ЗМВР, както и в случаите, 
предвидени в други закони.
Чл. 64. Превантивният контрол по чл. 17, 
ал. 2, т. 2 ЗМВР включва контрол по спазване 
на изискванията за защита при бедствия, регла-
ментирани в Закона за защита при бедствия, 
издадените въз основа на него подзаконови 
нормативни актове, както и в случаите, пред-
видени в други закони.
Чл. 65. Пожарогасителната дейност по чл. 17, 
ал. 2, т. 3 ЗМВР включва:
1. определяне на начините и средствата за 
извършване на дейността;
2. разработване на планове за пожарогасене;
3. незабавно изпращане на сили и средства 
при съобщение за пожар;
4. анализ и оценка на пожарната обстановка;
5. спасяване или евакуация на хора и раз-
средоточаване на имущество при пожар;
6. ограничаване и ликвидиране на пожари;
7. подготовка на личния състав и пожарната 
техника за осъществяване на дейността;
8. участие в международни операции по 
гасене на пожари.
Чл. 66. Спасителната дейност по чл. 17, 
ал. 2, т. 3 ЗМВР включва:
1. определяне на начините и средствата за 
извършване на дейността;
2. незабавно изпращане на сили и средства 
при съобщения за бедствия и извънредни си-
туации;
3. анализ и оценка на произшествието;
4. спасяване или евакуация на хора и раз-
средоточаване на имущество;
5. извършване на операции по издирване и 
спасяване по суша и във водна среда;
6. оказване на долекарска помощ на по-
страдалите;
7. организиране транспортирането на по-
страдалите до лечебните заведения;
8. участие в международни хуманитарни и/
или спасителни операции.
Чл. 67. Разрешителната и контролната 
дейност на търговци, извършващи дейности 
по осигуряване на пожарната безопасност 
на обекти и/или поддържане и обслужване 
на уреди, системи и съоръжения, свързани с 
пожарната безопасност, включва издаване на 
разрешения и контрол върху дейността по реда 
на чл. 129 – 134 ЗМВР.
Чл. 68. Оценяването на съответствието и 
контролната дейност на продукти за пожарога-
сене по чл. 17, ал. 2, т. 5 ЗМВР се осъществява 
по реда на наредбата по чл. 17, ал. 6 ЗМВР.
Чл. 69. Неотложните аварийно-възстанови-
телни работи, оперативната защита при навод-
нения, операциите по издирване и спасяване и 
химическа, биологическа и радиационна защита 
по чл. 17, ал. 2, т. 6 ЗМВР включват:
1. операции за откриване местонахождението 
на хора, попаднали в беда, и за извеждането 
им на безопасно място;
2. дейности за ограничаване на щетите, 
недопускане на вторични вредни последствия 
и осигуряване на условия за възстановяване 
нормалния ритъм на живот;
3. оказване помощ на пострадалите;
4. оперативно сътрудничество със структу-
рите на Европейския съюз, Организацията на 
Северноатлантическия договор (НАТО) и други 
международни организации в областта на по-
жарната безопасност и защитата на населението, 
хуманитарната помощ и гражданско-военното 
аварийно планиране.
Чл. 70. (1) Ранното предупреждение и 
оповестяването при бедствия и при въздушна 
опасност на органите на изпълнителната власт 
и на населението по чл. 17, ал. 2, т. 7 ЗМВР 
обхващат:
1. предоставяне на информация за приближа-
ваща или непосредствена заплаха от възникване 
на бедствие или въздушна опасност на определен 
кръг лица – органи на изпълнителната власт 
и сили за реагиране на Единната спасителна 
система, с цел повишаване на готовността им 
за реагиране и предприемане на необходимите 
мерки;
2. оповестяване с акустични сигнали и гласова 
информация на големи групи хора на опреде-
лена територия за предстоящо или настъпило 
бедствие или въздушна опасност и излъчване 
на указания за необходимите предпазни мерки 
и действия.
(2) Органите на ГДПБЗН осъществяват 
ранното предупреждение и оповестяването при